ኤኤች ኤፍ ኩባንያ የአይቴል ምርቶችን ፍትሃዊ በሆነ መልኩ እያከፋፈለ አይደለም ተባለ
ኤኤችኤፍ የተባለ የአይቴል ሞባይል ምርት ብቸኛ አከፋፋይ ኩባንያ ምርቶቹን ፍትሃዊና  አግባብ በሆነ መልኩ እያከፋፈለ አለመሆኑን በመርካቶ የሞባይል ንግድ ሥራ ላይ የተሠማሩ  ነጋዴዎች ቅሬታ አቀረቡ ።በመርካቶ የአዲስ አበባ ንግድ ማዕከል የሚገኙ 197 የሚደርሱ የሞባይል  ነጋዴዎች  ለዋልታ  እንደገለጹት ኤኤች ኤፍ ኩባንያ ትያንሽን የተባለ የቻይና የሞባይል አምራች ኩባንያ ያመረታቸውን የአይቴል የሞባይል ምርቶችን ፍትሃዊ  በሆነ መልኩ  ለነጋዴዎችን እያከፋፈለ አይደለም ብለዋል ።     ትያንሽን ኩባንያ ብቸኛ የአይቴል ሞባይል ምርት አከፋፋይ ሲሆን ምርቱን በመርካቶ ህጋዊ ለሆኑ የሞባይል ምርት ነጋዴዎች ማስረከብ ሲገባው በሞባይል ንግድ ዘርፍ ፍቃድ ለሌላቸውና ህጋዊ ላልሆኑ ነጋዴዎች በማቅረብ ላይ ይገኛል ብለዋል ።እንደ ቅሬታ አቅራቢዎቹ ገለጻ  የአይቴል ምርት ከንግድ ውድድር  ውጭ በተለያዩ  የንግድ ዘርፍ ለተሠማሩ  ነጋዴዎች  አግባብ ባልሆነ መልኩ  እየተከፋፈለ በመሆኑም  የሞባይል  ዋጋው  ከጊዜ ወደ ጊዜ  እየናረ እንደሚገኝም ጠቁመዋል ።የኤች ኤፍ ኢንተርናሽናል ሥራ አስኪያጅና የአይቴል ሞባይል ብቸኛ አከፋፋይ አቶ አለማየሁ ኃይሌ ቅሬታውን በተመለከተ በሠጡት ምላሽ እንደገለጹት በውጭ ምንዛሪ እጦት ምክንያት በአሁኑ ወቅት የአይቴል ምርት እጥረት እንዳለ በመግለጽ  የተለያዩ ነጋዴዎች ከዚህ ቀደም የገዙትን ምርት እየሸጡ ይገኛሉ ብለዋል ።የትያንሽን ማኑፋክቸሪንግ ኃላፊነቱ የተወሰነ የግል ማህበርና የሰው ኃይል ዳይሬክተር አቶ  ገነነ አዘነ በበኩላቸው የአይቴል  ምርት  ፍትሃዊ በሆነ መልኩ ለነጋዴዎች እንደማቀርብ ለነሱም ቅሬታ  መቅረቡን ጠቁመው  የምርት አከፋፈል ሥርዓቱ  ፍትሃዊ  መሆኑን የማጣራት ሥራ እያከናወንን ነው ብለዋል ።        